作者：贺铸
词牌/韵律：菱花怨

paragraphs: 叠鼓嘲喧，彩旗挥霍，苹汀薄晚，兰舟催解。
别浦潮平，小山云断，十幅饱帆风快。
回想牵衣，愁掩啼妆，一襟香在。
纨扇惊秋，菱花怨晚，谁共蛾黛。
何处玉尊空，对松陵正美，鲈鱼苽菜。
露洗凉蟾，潦吞平野，三万顷非尘界。
览胜情无奈。
恨难招、越人同载。
会凭紫燕西飞，更约黄鹂相待。